Lia-tetun

Tetun (iha portugés: tétum; iha inglés: Tetum) ne'e lian nasionál no ko-ofisiál Timór Lorosa'e nian. Lian ida-ne'e nia hun mai husi austronézia no hatama mos liafuan barak husi lian portugés no lian malaio.

Tetun 

 Tetun-Dili (Tetun-Prasa)
 Tetun-Terik
 Tetun-Belu
 Nana'ek
   
Tetun foufoun loos mak tetun-terik, Timór oan sira ko'alia tiha ona lian ne'e uluk kedas ona antes portugés sira to'o. Tan iha tempu ne'ebá haree katak presiza duni lian ida ne'ebé hotu-hotu hatene atu bele fila-liman, ka fa'an-sasán.

Portugués/Malaio 

Portugés sira to'o mai (iha) Timór, kahur tan liafuan portugés balun ho mós malaio balun, tan ne'e tetun fila an tiha sai nu'udar tetun-prasa ka tetun-dili (tanba ko'alia liu iha Dili).

Sékulu XIX 
Husi kedas sékulu XIX, jezuita sira iha Soibada tradús tiha parte balu husi Bíblia ba tetun. Iha tinan 1913, governador kolónia nian koko hatama tetun ba hanorin iha Timór, so iha de'it tinan 1981 maka igreja foti lian ne'e ba uza iha liturjia, maibé iha tinan 1960 igreja foti ona lian ne'e hodi halo katesismu lian tetun.

Lian ofisiál 
Mais lia-portugés maka sai nafatin lian ofisiál iha Timór Portugés, tetun hanesan de'it lian ida ne'ebé Timór oan hotu bele ko'alia no hatama mos liafuan barak husi portugés. Kuandu, Indonézia invade no okupa Timór Lorosa'e iha 1975, Timór sai tiha provínsia 27 ba Indonézia no la hatan ko'alia tan ona portugés. Mais igreja katólika, foti tiha tetun hanesan lian liturjia nian no la hili tok bahasa indonesia ida. Tan ne'e lian tetun sai tiha hanesan pilar ida ba identidade nasionál ho kulturál Timór nian.

Agora 

Agora ne'e daudaun, tetun maka lian ida ne'ebé ema ko'alia barak liu iha Timór Lorosa'e. Tetun-prasa ka tetun-dili hatama mos liafuan barak husi rai seluk mas ohin loron, lian ida-ne'e mak ema uza liu tanba kuaze ema Timór oan barak ko'alia lian ne'e. Tetun ida-ne'e duni mak sai mós hanesan lian ofisiál Timór nian.

Iha mós linguista barak ne’ebé hakerek livru oioin kona-ba tetun, no husi sira iha na’in-rua ne’ebé importante liu: Geoffrey Hull ho Benjamim Corte-Real.

Alfabeto

Disse a absorção estrangeira 
 ção - saun
 _e - _e
 _o - _o
 _ia - _ia
 dade - dade
 ismo - ismo

Ligasaun ba li'ur 
 Tetun 1, Tetun 2 Kursu Tetun ba estudante iha universidade, hosi Dili Institute of Technology
 Wordfinder (disionariu kiik-oan Tetun/Ingles) ho mos publikasaun seluk iha website Dili Institute of Technology nian
 Disionáriu tetun-portugés 
 Disionáriu portugés-tetun 
 Nasaun sira-nia naran, mahorik no kapitál sira iha tetun ofisiál 
 Fitun-lubun sira-nia naran ho lian latín, tetun no portugés 
 Testu barak kona-ba tetun ka hakerek ho tetun 
 A ortografia padronizada do tétum - os seus 115 anos de construção  - ho portugés
 Matadalan ortográfiku ba lia-tetun 
 Disionáriu Inglés-Tetun
 Peace Corps East Timor Tetun Language Manual (2003) 
 Kursu intensivu lian Tetun ba estranjeiru, iha Dili Institute of Technology

 
Timór Lorosa'e